# Gi oss muligheten til å leve gode liv!

Denne høsten er det kommunevalg og vi i Norsk Revmatikerforbund vil stille noen enkle spørsmål til de politiske partiene:

Norsk revmatikerforbund arbeider for å bedre tilbudet til personer med muskel- og skjelettplager og revmatiske sykdommer. Vi arbeider for å bedre behandlings- og rehabiliteringstilbudet for en pasientgruppe som i stor grad ikke blir friske, men må lære å leve med sykdommen.

Å leve med en kronisk sykdom handler om å finne oppskriften på å leve så friske liv som mulig. Det handler om stadig nye perioder med behandling og rehabilitering i et livsløpsperspektiv. Fra forskningen vet vi at mange med revmatisk sykdom får økt livskvalitet gjennom riktig trening, kosthold og å slutte å røyke. Faktisk så er dette så viktig at enkelte kan bli symptomfrie i lange perioder og slutte med medisiner. Det har stor samfunnsøkonomisk gevinst når vi kan delta i arbeidslivet og hverdagslivet, og ikke minst har det mye å si for livskvaliteten.

Kommunene har plikt til å tilby gode rehabiliteringstjenester og forebygge helsetap. Og ingen vil jo at folk skal ha det vondt. Vi er så heldige å ha en frisklivssentral i vår kommune, men vi ønsker at frisklivssentralen satser på å forebygge skade og helsetap i den største av folkesykdommene av dem alle, nemlig sykdommer og skader i muskel- og skjelettsystemet. Over en av fem nordmenn lever med muskel- og skjelettsykdommer eller plager. Vi trenger et tilbud tilpasset disse ved frisklivssentralene.

Det handler om kurs og tilbud innen tilrettelagt trening, kostholdsveiledning og eventuell hjelp til røykeslutt. Dette vet vi fungerer, det bidrar til bedre helse, mestring og funksjonsevne. Dette bidrar igjen til lavere forbruk av kommunale helsetjenester og større deltakelse i arbeidslivet. Det er en liten investering som kan spare samfunnet for store utgifter.

Så da er våre spørsmål til de politiske partiene: Hvordan vil dere prioritere vårt gode liv? Vil dere prioritere å få etablert et godt tilbud til oss med muskel- og skjelettplager ved frisklivssentralen i xx kommune?

Navn lokallagsleder

NRF navn lokallag